b'\n_START_ARTICLE_\nDru\xc5\xbeina\n_START_PARAGRAPH_\nDru\xc5\xbeina (ven. \xd0\x94\xd1\x80\xd1\x83\xd0\xb6\xd0\xb8\xd0\xbd\xd0\xb0) eli soturijoukko oli muinaisen Ven\xc3\xa4j\xc3\xa4n ruhtinaiden soturijoukko. Ruhtinas tarvitsi sotajoukkoja maansa j\xc3\xa4rjestyksen yll\xc3\xa4pitoon sek\xc3\xa4 puolustamiseen ulkoisilta vihollisilta. Soturijoukko oli todellinen sotavoima, joka oli aina valmis taisteluun sek\xc3\xa4 antamaan neuvoja ruhtinaalle.\n_START_SECTION_\nMerkitys\n_START_PARAGRAPH_\nSoturijoukon t\xc3\xa4rkein teht\xc3\xa4v\xc3\xa4 oli ruhtinaan aseman s\xc3\xa4ilytt\xc3\xa4minen sek\xc3\xa4 toinen t\xc3\xa4rke\xc3\xa4 teht\xc3\xa4v\xc3\xa4 oli ruhtinaan voimann\xc3\xa4ytt\xc3\xb6 kansan silmiss\xc3\xa4. Se ruhtinas, jolla oli voimakkain soturijoukko, oli ruhtinaskunnan luotettavin puolustaja. T\xc3\xa4m\xc3\xa4n vuoksi ruhtinas pyrki pit\xc3\xa4m\xc3\xa4\xc3\xa4n soturijoukkonsa aina tyytyv\xc3\xa4isen\xc3\xa4 antaen heille hyv\xc3\xa4\xc3\xa4 ruokaa, juomia ja lahjoja.\n_START_SECTION_\nTeht\xc3\xa4v\xc3\xa4t\n_START_PARAGRAPH_\nSotapalveluksen lis\xc3\xa4ksi nuoremman soturijoukon j\xc3\xa4senet toteuttivat ruhtinaan erilaisia k\xc3\xa4skyj\xc3\xa4 sek\xc3\xa4 toimivat h\xc3\xa4nen henkivartiokaartinaan. Ruhtinaan neuvostoihin nuorempi soturijoukko ei osallistunut paitsi sotilasneuvostojen kokouksiin. Niihin saivat osallistua my\xc3\xb6s muualta tulleet sotaretkille osallistuneet liittolaiset. Kronikoissa kerrotaan, ett\xc3\xa4 vanhemmilla sotureilla oli my\xc3\xb6s omia soturijoukkojaan. Ruhtinas yll\xc3\xa4piti soturijoukkojaan ker\xc3\xa4\xc3\xa4mill\xc3\xa4\xc3\xa4n veroilla. Soturit saivat my\xc3\xb6s aina osan sotasaaliista._NEWLINE_Vanhemman soturin surmasta piti maksaa kaksinkertainen suojelumaksu. Ajan kuluessa ruhtinas yritti laajentaa t\xc3\xa4m\xc3\xa4n maksun koskemaan my\xc3\xb6s nuorempien soturien surmista perittyj\xc3\xa4 maksuja. Ruhtinaan kuoleman j\xc3\xa4lkeen suurin osa soturijoukosta siirtyi h\xc3\xa4nen seuraajalleen. Joskus ruhtinaskunnissa oli t\xc3\xa4llaisilla hetkill\xc3\xa4 2 eri soturijoukkoa, joiden v\xc3\xa4lille yleens\xc3\xa4 syntyi taisteluita. Uusi soturijoukko pyrkii vanhempien soturien asemaan ja vanhemmat taas olivat jo ruhtinaan suosiossa ja pyrkiv\xc3\xa4t n\xc3\xa4in jatkamaan._NEWLINE_Er\xc3\xa4ill\xc3\xa4 alueilla Rurikin j\xc3\xa4lkel\xc3\xa4isten soturijoukot p\xc3\xa4\xc3\xa4siv\xc3\xa4t jopa maanomistajiksi, erityisesti 1100-luvulla. T\xc3\xa4m\xc3\xa4 taas v\xc3\xa4hensi pajarien perinteist\xc3\xa4 valtaa hallinnossa ja neuvostoissa, mink\xc3\xa4 vuoksi neuvostojen ja niiden joukkojen merkitys v\xc3\xa4heni. Sotajoukkojen ydinjoukko hajaantui. T\xc3\xa4m\xc3\xa4 taas loi pajareille mahdollisuuksia nousta ruhtinaan valtaa vastaan.\n_START_SECTION_\nL\xc3\xa4nsi-Euroopassa\n_START_PARAGRAPH_\nSoturijoukkoja mainitaan ainakin germaaneilla olleen. Ne palvelivat Rooman imperiumissa, erityisesti Italiassa ja Ranskassa, sek\xc3\xa4 normanneilla Pohjois-Ranskassa, Pohjois-Saksassa ja Englannissa. My\xc3\xb6s n\xc3\xa4ill\xc3\xa4 alueilla soturijoukkojen teht\xc3\xa4v\xc3\xa4n\xc3\xa4 oli verojen keruu, sotaretket sek\xc3\xa4 hallitsijan suojeleminen (kuninkaan tai ruhtinaan). Alun perin soturijoukko oli jalkav\xc3\xa4ke\xc3\xa4. Soturijoukolla oli suuri valta kuninkaaseen. Se toimi uskollisesti, koska kuningas jakoi heid\xc3\xa4n kanssaan sotasaaliit. Feodalismin kehityksen my\xc3\xb6t\xc3\xa4 soturijoukot v\xc3\xa4istyiv\xc3\xa4t tavallisten feodaalien sotajoukkojen tielt\xc3\xa4. Alun perin sana \xe2\x80\x9ddrug\xe2\x80\x9d tai \xe2\x80\x9ddru\xc5\xbeina\xe2\x80\x9d oli joissakin eurooppalaisissa kieliss\xc3\xa4, kuten muinaisenglannissa (drihtin), muinaisnorjassa (dr\xc3\xb3ttin) , islannissa (dr\xc3\xb3tt) sek\xc3\xa4 joissain muissa. Oletettavasti sana on tullut muinaisgermaanisesta sanasta druhtinaz, joka tarkoitti sotajoukkoa tai jengi\xc3\xa4.'